ພວກປະທ້ວງ ໃນພາກໃຕ້ຈີນ ມີເຫດຜົນພຽງພໍ ໃນການຮ້ອງທຸກ
ອົງການຂ່າວຂອງທາງການຈີນກ່າວວ່າ ພວກປະທ້ວງ ທີ່ບ້ານ Wukan ມີເຫດຜົນພຽງພໍ ໃນການຮ້ອງທຸກຂອງພວກເຂົາເຈົ້າ.
ອົງການຂ່າວຂອງທາງການຈີນລາຍງານວ່າ ພວກຊາວບ້ານຢູ່ທີ່ບ້ານແຫ່ງນຶ່ງ ໃນພາກໃຕ້ ຂອງຈີນ ທີ່ພາກັນປະທ້ວງເປັນເວລາຫຼາຍໆອາທິດກ່ຽວກັບການຢຶດເອົາດິນຂອງພວກເຂົາ ເຈົ້ານັ້ນ ໄດ້ພາກັນຮ້ອງທຸກແບບມີເຫດຜົນພຽງພໍ ຄວາມເຄັ່ງຕຶງ ໄດ້ລະເບີດຂຶ້ນເປັນເທື່ອທຳອິດທີ່ບ້ານ Wukan ໃນແຂວງກວາງຕຸ້ງ ເມື່ອ ເດືອນກັນຍາຜ່ານມາເວລາພວກຊາວບ້ານເລີ່ມທຳການປະທ້ວງ ໃນອັນທີ່ພວກເຂົາເຈົ້າເຫັນ ວ່າ ເປັນການຢຶດເອົາດິນແບບຜິດກົດໝາຍ ແລະການສໍ້ລາດບັງຫຼວງຂອງພວກເຈົ້າໜ້າທີ່ ທ້ອງຖິ່ນ ໃນວັນເສົາມື້ນີ້ ອົງການຂ່າວຊິນຫົວຂອງທາງການຈີນໄດ້ອ້າງຄຳເວົ້າຂອງພວກເຈົ້າໜ້າທີ່ສືບ ສວນແຂວງກວາງຕຸ້ງທີ່ກ່າວວ່າ ບໍລິສັດຜະລິດປະສຸສັດ Lufeng Fengtian ໄດ້ນຳໃຊ້ ດິນຫຼາຍເກີນກວ່າທີ່ໄດ້ຮັບການອະນຸຍາດ ນອກນັ້ນແລ້ວຍັງມີອີກບໍລິສັດນຶ່ງເປັນຜູ້ຢູ່ເບື້ອງ ຫຼັງໃນການຈ່າຍເງິນຄ່າທີ່ດິນໃຫ້ແກ່ພວກຊາວບ້ານ ພວກເຈົ້າໜ້າທີ່ສືບສວນຍັງເວົ້າວ່າ ທ່ານ Xue Chang ອະດີດເລຂາຂອງຄະນະກຳມະ ການພັກປະຈຳບ້ານ ໄດ້ສໍ້ໂກງເອົາເງິນໄປຊື້ລົດໃຊ້ສ່ວນໂຕ